"ชาติชาย" ส่งไม้ต่อ "วิทัย" บริหารแบงก์ออมสิน
ธ.ออมสิน แถลงผลการดำเนินงาน 5 เดือนแรกของปี 63 มีหนี้เสีย 6.2 หมื่นล้านบาท
11 มิ.ย. 2563

ดร.ชาติชาย พยุหนาวีชัย ผู้อำนวยการธนาคารออมสิน แถลงข่าวผลการดำเนินงาน 5 เดือนแรกของปี 2563 ธนาคารออมสินมีเงินให้สินเชื่อ 2.15 ล้านล้านบาท เพิ่มขึ้นจากสิ้นปีก่อน 5,646 ล้านบาท มีกำไรสุทธิ 5,039 ล้านบาท เป็รรายได้จากดอกเบี้ยสุทธิ 1.95 หมื่นล้านบาท รายได้ค่าธรรมเนียมสุทธิ 1,892 ล้านบาท และรายได้อื่น ๆ อีก 2,313 ล้านบาท
ทั้งนี้ ธนาคารมีเงินรับฝาก อยู่ที่ 2.47 ล้านล้านบาท เพิ่มขึ้นจากสิ้นปีก่อน 6.55 หมื่นล้านบาท ขณะที่สินทรัพย์รวม อยู่ที่ 2.87 ล้านล้านบาท เพิ่มขึ้นจากสิ้นปีก่อน 8.04 หมื่นล้านบาท ส่วนหนี้ที่ไม่ก่อให้เกิดรายได้ (NPL) อยู่ที่ 6.2 หมื่นล้านบาท คิดเป็น 2.88% ของสินเชื่อรวม




สำหรับเมื่อวันที่ 10 มิ.ย. 2563 ที่ธนาคารออมสิน สำนักงานใหญ่ ดร.ชาติชาย พยุหนาวีชัย ผู้อำนวยการธนาคารออมสิน คนที่ 16 ส่งมอบหน้าที่ให้ นายวิทัย รัตนากร ผู้อำนวยการธนาคารออมสิน คนที่ 17 ซึ่งจะเข้ารับตำแหน่งอย่างเป็นทางการในวันที่ 1 ก.ค. 2563 โดยมีคณะผู้บริหารธนาคารออมสิน และสื่อมวลชนร่วมแสดงความยินดี